Seán Lemass

Seán Francis Lemass (født 15. juli 1899 i Dublin, død 11. mai 1971 samme sted) var en irsk politiker kjent som taoiseach (regjeringssjef) i perioden 1959 til 1966. Han representerte partiet Fianna Fáil og var stefar til den senere regjeringssjefen Charles J. Haughey.

Lemass var en av veteranene fra både Påskeopprøret, den irske uavhengighetskrigen og den irske borgerkrigen. Han ble valgt til Dáil Éireann som medlem av Sinn Féin i valgkretsen Dublin South under valget i 1924. Han vant senere valg hver eneste gang til han frivillig trakk seg tilbake i 1969. Lemass var sammen med Eamon de Valera en av grunnleggerne bak partiet Fianna Fáil i 1926. Han tjenestegjorde som forsyningsminister fra 1939 til 1945, og som tánaiste (viseregjeringssjef) i ulike Fianna Fáil-regjeringer i perioden fra 1945 til 1959.

Lemass huskes spesielt for sitt arbeide med å utvikle den irske industrien og for å ha knyttet nye forbindelser mellom republikken og Nord-Irland på 1960-tallet.

Referanser

Litteratur 
 Brian Girvin og Gary Murphy (red.): The Lemass Era: Politics and Society in the Ireland of Seán Lemass, Dublin, 2005
 John Horgan: Seán Lemass: The Enigmatic Patriot, Dublin, 1997

Eksterne lenker 
 
 
  Electionsireland.org – Seán Lemass' valghistorikk hos Elections Ireland

Irske politikere
Medlemmer av det 4. Dáil
Medlemmer av det 5. Dáil
Medlemmer av det 6. Dáil
Medlemmer av det 7. Dáil
Medlemmer av det 8. Dáil
Medlemmer av det 9. Dáil
Medlemmer av det 10. Dáil
Medlemmer av det 11. Dáil
Medlemmer av det 12. Dáil
Medlemmer av det 13. Dáil
Medlemmer av det 14. Dáil
Medlemmer av det 15. Dáil
Medlemmer av det 16. Dáil
Medlemmer av det 17. Dáil
Medlemmer av det 18. Dáil
Personer tilknyttet påskeopprøret
Personer fra den irske borgerkrig
Medlemmer av IRA 1917-1922
Medlemmer av IRA 1923-1969
Personer fra Dublin